Ur tumin ara ayen akk i yas-d-yenna, maca tameddit, taddart akk tnezzeh-d ɣer umennuɣ ger Ujendi d tmeṭṭut-is. Walan akk medden mi tt-yeḍreq seg wexxam-is : walan mi tedda Tasaɛdit d gma-s tbubb tawemmust iceṭṭiḍen, tuɣal s axxam n baba-s. Dɣa Wezna tumen d tidet Ajendi yebra i tmeṭṭut-is akken a ttyaɣ nettat akken i das-iṛeggem. Tefṛeḥ mačči d kra. Tura, dayen teffre-tt deg uqerruy-is: Aɛmer i d-yeqqimen d aɛkker ad tenɣ-it !